Tarkosale

Tarkosale (, tot. i ,  znamoičeb «eländpunkt jogiden keskes», sijaline ) om Venäman lidn Jamalan Nenciden avtonomižen ümbrikon suvipäivnouzmas. Se om Puran rajonan administrativižeks keskuseks da palaks.

 Istorii 
Eländpunktan aluz om pandud vl 1932 kuti Puran rajonan administrativine keskuz. Vs 1976 elokun 18. päiväspäi oli radnikžilon statusanke. Tarkosale sai lidnan statusad vn 2004 30. päiväl keväz'kud.

Tarkosale šingotase kivivoin da sen gazan samižel («Novatek-Tarkosaleneftegaz»-edheotand i Novatek:an burauduzkompanii), gazan kondensatan ümbriradmižen tegimel, Jamalan mecanümbriradajal kombinatalJamalan mecanümbriradajan kombinatan sait (ялпк.рф).  (puižed pertid).

 Geografijan andmused 
Lidn sijadase rajonan keskuzpalas, Päkupur i Aivasedapur-jogiden keskes, Päkupur-jogen oiktal randal, 22 m ü.m.t. keskmäižel korktusel. Joged ühthejokstas Pur-jogehe ani lidnan taga.

Matkad Salehardhasai om 542 km lodeheze-päivlaskmha orhal vai 797 km avtotedme. Lähembaine lidn om Gubkinskii ühesakümne viž kilometrad suvipäivlaskmha avtol. Lähembaine raudtestancii om saudud Purovsk-žilho kümnes kilometras lodeheze.

Klimat om terav kontinentaline. Keza om läm' lühüd, tal'vaig om hätkeline da vilu lujas. Voden keskmäine lämuz om −5,1 C°, heinkun +16,7 C°, kezakun i elokun +12,1..+12,9 C°, tal'vkun-uhokun −21,3..−24,2 C°. Ekstremumad (vspäi 1980) oma −54,2 C° (viluku) i +34,5 C° (heinku). Kezaaigan minimum om −7,8 C° (kezaku), tal'vaigan maksimum om +3,4 C° (uhoku). Ei voi panda halad heinkus (minimum om +1,8 C°). Sulasä om harv tal'vkus-vilukus. Paneb sadegid 532 mm vodes, enamba kezakus-redukus (52..75 mm kus), vähemba vilukus-keväz'kus (25..28 mm kus). Il'man keskmäine vozne relätivine nepsuz om 75,6 %. 

 Tobmuz 
Tarkosale oli lidnankundan üks'jäižeks eländpunktaks sen tühjitandhasai vl 2020.

Tarkosale-lidnan i Puran rajonan tobmuden pämez' om niiden ühthižen Administracijan pämez'. Edeline rajonan Administracijan pämez' om Andrei Nesteruk (tal'vku 2015 — reduku 2020).

 Eläjad 
Vn 2010 kaiken Venäman rahvahanlugemižen mödhe lidnan eläjiden lugu oli 20 398 ristitud, rajonan kaks' videndest, vn 2021 — 19 900 ristitud. Kaik 21 665 eläjad oli lidnas vl 2017, se ristitišton lugu oli kaikiš suremb (enamba 21 tuh. eläjid vll 2014−2020).

Rahvahad (enamba 1 % vl 2010): venälaižed — 62,9 %, ukrainalaižed — 8,0 %, totarlaižed — 5,5 %, nencalaižed — 4,9 %, kumikad — 1,9 %, vaugedvenälaižed — 1,6 %, darginalaižed — 1,3 %, baškiralaižed — 1,2 %, azerbaidžanlaižed — 1,2 %, toižed rahvahad — 10,4 %, rahvahuden ozutandata — 1,1 %.

Ortodoksižen hristanuskondan kaks' pühäpertidTarkosalen pühäpertid sobory.ru-saital.  oma avaitud lidnas: ph. Mikulai-čudonsädajan jumalanpert' (om saudud vll 2003−2005) i ph. Petr-mitropolitan časoun'. Islaman mečet' om letud vll 1998−2010.

 Openduz 
Lapsiden opendusen aluzkundad oma kuz' nimitadud päivkodid, koume keskškolad (nomer 1..3), škol-internat (keskopenduz), lapsiden sädamižen pert', londusentedoiden keskuz, čomamahtoiden škol I.O. Dunajevskijan nimed, koume sportškolad («Geolog», «Desantnik» i Puran rajonan «Viktorija»).

Tarkosalen professionaline kolledžTarkosalen professionaližen kolledžan sait (tspc89.ru).  om lidnan profopendusen aluzkundaks.

 Galerei 

 Homaičendad 

 Irdkosketused 
 Tarkosale-lidnan i Puran rajonan ühthižen administracijan oficialine sait (puradm.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Jamalan Nenciden avtonomižen ümbrikon lidnad
*